  Майя Бывальцева 26-тӥ куартолэзе 11 часын Эгра ёросысь Сэп гурт вӧзын «Италмас сяськаяськон дыръя» творчествоя мастерскойёс ужаны кутскозы. Со сярысь гуртысь лулчеберетъя юрт ивортэ. Мастерское туспуктонэн, суреданэн, кылбуретэн но горд сюйлэсь арбериос лэсьтонэн тунсыкъяськисьёсты ӧтё. Ужанрадлыкын: - гончар ужъя но синпельлы италмас сяська лэсьтонъя мастер-классъёс: - фотосессиос; - Эгра ёросысь творчествоя коллективъёслэн концертсы; - интыысь кибашлыослэн ужъёсынызы адӟытон-вузкарон. Радъясьёслэн верамзыя, Сэп гурт вӧзысь нюк туж аспӧртэм луэ. 2010-тӥ арын отын возьмамтэ шорысь италмасъёс будӥзы, со сяська Удмуртилэн тодметэныз лыдъяське. Куинетӥ арзэ ни вань мылкыд карисьёсты италмасэн тырмем паймымон чебер нюкез адӟыны ӧтё. Лыктэм куноосты табанен, ӝукен но турынъёслэсь парем чаен утялто. Мастер классъёсы 8 (34134) 4-67-10 телефонъя, sep-club@mail.ru электрон почта яке Сэпысь лулчеберет юртлэн мерлыко вотэсысь  пыр гожтӥськыны луэ.  Тегъёс: Лулчеберет Туризм Эгра Удмуртия Удмуртиысьтуризм киуж  